**Konkursa** **“Reģionālās attīstības atbalsta pasākums – infrastruktūras pielāgošana un uzturēšana” 2025. gada nolikums**

Rīga, 2025

Projektu Konkursa apraksts

**1.1. Pamatojums**

Konkurss tiek rīkots likuma “Par valsts budžetu 2025. gadam un budžeta ietvaru 2025., 2026. un 2027. gadam” valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” ietvaros, paredzot valsts budžeta finansējumu 409 083 *euro* apmērā katru gadu līdz 2027. gadam ieskaitot.

Konkursu organizē Viedās administrācijas un reģionālās attīstības ministrija sadarbībā ar biedrību “Latvijas Futbola federācija”.

**1.2. Projektu konkursa mērķis**

Konkursa “Reģionālās attīstības atbalsta pasākums – infrastruktūras pielāgošana un uzturēšana” (turpmāk – Konkurss) mērķis ir veicināt sporta infrastruktūras attīstību pašvaldībās, veicot ieguldījumus futbola stadionu un to infrastruktūras pilnveidošanai atbilstoši biedrības “Latvijas Futbola federācija” noteiktajām prasībām[[1]](#footnote-1).

**1.3. Konkursa dalībnieki**

Konkursa dalībnieki ir visas pašvaldības.

**1.4. Pieejamais finansējums**

Konkursa 2025. gadā kopējais pieejamais finansējums ir 409 083 *euro.* Viena projekta īstenošanai pašvaldība var saņemt valsts budžeta līdzfinansējumu ne mazāk kā 50 000 *euro* un ne vairāk kā 409 083 *euro*.

**2. projektu konkursa noteikumi**

**2.1. Prasības projektu iesniedzējiem**

2.1.1. Pašvaldību dalība konkursā ir brīvprātīga.

2.1.2. Pašvaldība, iepriekšējo trīs gadu laikā īstenojot investīciju projektus no valsts budžeta līdzekļiem, ir sniegusi patiesu informāciju, un to īstenošanā nav konstatēti pārkāpumi.

**2.2. Projektu atbilstība**

**2.2.1. Atbalstāmās aktivitātes**

Konkursā vērtē pašvaldību pieteiktos projektus futbola stadionu (tajā skaitā futbola haļļu) pilnveidošanai atbilstoši biedrības “Latvijas Futbola federācija” noteiktajām prasībām futbola stadioniem un to infrastruktūrai (biedrības “Latvijas Futbola federācija” 2025.gada 10.marta valdes sēdē apstiprinātie “Futbola stadionu un infrastruktūras noteikumi”), nodrošinot stadionu apgaismojuma izbūves, pārbūves vai atjaunošanas, nolietoto laukumu segumu atjaunošanas vai pārbūves, kā arī skatītāju tribīņu un ģērbtuvju izbūves, pārbūves vai atjaunošanas projektu īstenošanu.

**2.2.2. Projekta īstenošanas periods.**

Projekta īstenošanai piešķirtais finansējums pašvaldībai jāizlieto 24 mēnešu laikā no līguma par finansējuma piešķiršanu noslēgšanas dienas.

**2.2.3. Nosacījumi dalībai konkursā.**

2.2.3.1. Konkursā vērtē pašvaldību īstenotos projektus futbola stadionu un to infrastruktūras pilnveidošanai atbilstoši biedrības “Latvijas Futbola federācija” noteiktajām prasībām, nodrošinot stadionu apgaismojuma izbūvi, pārbūvi vai atjaunošanu, nolietoto laukumu segumu atjaunošanu vai pārbūvi, kā arī skatītāju tribīņu un ģērbtuvju izbūvi, pārbūvi vai atjaunošanu.

2.2.3.2. Konkursā var pieteikt tādus projektus, kuru ietvaros 2.2.1. apakšpunktā minētās aktivitātes paredzētas īstenot futbola stadionos, kuru izmēri atbilst biedrības “Latvijas Futbola federācija” noteiktajām prasībām virslīgas, I līgas, reģionālajam un 8:8 futbola stadioniem.

2.2.3.3. Projekta īstenošanas rezultātā stadioniem ir jāatbilst biedrības “Latvijas Futbola federācija” noteiktajām prasībām.

**2.3. Izmaksu atbilstība**

Projekta budžetā plāno tikai attiecināmās izmaksas.

**2.3.1. Attiecināmās izmaksas:**

* + - 1. ar 2.2.1. apakšpunktā minēto aktivitāšu īstenošanu saistītās objektu izbūves, pārbūves vai atjaunošanas izmaksas;
			2. ar 2.2.1. apakšpunktā minēto aktivitāšu īstenošanu saistītā aprīkojuma iegādes un uzstādīšanas (ja attiecināms) izmaksas, bez kuru esamības attiecīgais objekts nevarētu funkcionēt (ja attiecināms). Attiecināms ir aprīkojums, kas ir noteikts biedrības “Latvijas Futbola federācija” 2025.gada 10.marta valdes sēdē apstiprinātajās prasībās, piemēram, santehnika, drēbju pakaramie, tribīņu krēsli, infrastruktūras uzturēšanas aprīkojums, u.c.

**2.3.2. Izmaksas ir attiecināmas, ja tās atbilst šādiem nosacījumiem:**

* + - 1. tās ir samērīgas un nepieciešamas projekta aktivitāšu īstenošanai un projekta mērķa sasniegšanai, kā arī tās ir paredzētas apstiprinātajā projekta iesniegumā;
			2. tās ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomis­kuma un efektivitātes principus;
			3. publiskie iepirkumi ir veikti saskaņā ar normatīvajiem aktiem publisko iepirkumu jomā;
			4. tās ir veiktas projekta īstenošanas/izmaksu attiecināmības periodā, kas noteikts projekta īstenošanas līgumā, un ir faktiski veiktas;
			5. tās ir uzskaitītas projekta īstenotāja grāmatvedības un nodokļu uzskaites reģistros, ir identificējamas, nodalītas no pārējām izmaksām un pārbaudāmas, un tās apliecina attiecīgi attaisnojuma dokumenti.

**2.3.3. Neattiecināmās izmaksas:**

* + - 1. izmaksas, kas neatbilst Konkursa nolikuma 2.3.1. un 2.3.2. apakšpunktā minētajiem nosacījumiem;
			2. projekta iesnieguma sagatavošanas izmaksas;
			3. aizdevumu pamatsummas un procentu maksājumu vai citu saistību segšanas izmaksas;
			4. debeta procentu maksājumi par finanšu darījumiem;
			5. naudas sodi, līgumsodi, nokavējuma procenti un tiesvedību izdevumi;
			6. zemes un nekustamā īpašuma iegādes izmaksas;
			7. izmaksas, kas jau tiek finansētas no citiem finanšu avotiem;
			8. skaidras naudas izmaksas, kā arī izmaksas, kas nav izsekojamas;
			9. transportlīdzekļu iegādes izmaksas;
			10. izmaksas, kas veiktas pirms noslēgts līgums par projekta īstenošanu, kā arī izmaksas, kas radušās pēc projekta īstenošanas termiņa beigām;
			11. pievienotās vērtības nodokļa maksājumi, ja tie atgūstami no valsts budžeta;
			12. citas izmaksas, kas nav minētas 2.3.1. apakšpunktā vai neatbilst 2.3.2. apakšpunkta nosacījumiem.

**2.3.4. Pievienotās vērtības nodoklis** ir attiecināmās izmaksas, ja tas nav atgūstams no valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN).

**2.3.5. Publicitātes prasības:**

Projekta iesniedzējam jānodrošina informācijas izplatīšana masu medijos par plānoto aktivitāšu norisi un projekta rezultātiem.

Sniedzot informāciju par projektā plānotajām aktivitātēm, projekta iesniedzējam jānodrošina norāde par **VARAM** finansiālu atbalstu no Latvijas valsts budžeta līdzekļiem.

**3. projekta iesnieguma sagatavošana un iesniegšana**

**3.1. Projekta iesnieguma sagatavošana**

Dalībai konkursā Projekta iesniedzējs aizpilda atbilstošo Projekta iesnieguma veidlapu (Konkursa nolikuma 1. pielikums) un Projekta budžeta veidlapu (Konkursa nolikuma 2.pielikums), un viena mēneša laikā no konkursa izsludināšanas projekta iesniegumu iesniedz Viedās administrācijas un reģionālās attīstības ministrijā, nosūtot to uz oficiālo elektronisko adresi pasts@varam.gov.lv.

Ja projekta iesniedzējs projekta īstenošanai plāno piesaistīt biedrības “Latvijas Futbola federācija” līdzfinansējumu *(Kvalitātes vērtēšanas kritērijs Nr. 4.2.7.)*, tas kopā ar projekta iesniegumu iesniedz biedrības “Latvijas Futbola federācija” brīvā formā sagatavotu apliecinājumu par līdzfinansējuma pieejamību minētajam projektam.

Ja projekta iesniegums tiks iesniegts pēc norādītā termiņa, tas tiks noraidīts.

Projekta iesnieguma veidlapu aizpilda datorrakstā latviešu valodā. Tajā nedrīkst būt neatrunātu svītrojumu, aizkrāsojumu, labojumu un papildinājumu.

Projekta iesniegumu sagatavo elektroniska dokumenta formā un noformē atbilstoši Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Projekta iesniegumam (tajā skaitā projekta iesnieguma veidlapai un citiem pielikumiem) jābūt parakstītam ar drošu elektronisko parakstu un apliecinātam ar laika zīmogu.

**3.2. Papildu informācija projekta iesnieguma sagatavošanai**

Jautājumus par projektu konkursu un projekta iesnieguma sagatavošanu var sūtīt uz VARAM oficiālo elektronisko adresi vai elektronisko pastu: pasts@varam.gov.lv ne vēlāk kā 5 (piecu) darbdienas pirms projektu iesniegumu iesniegšanas termiņa, norādot atsauci uz attiecīgo projektu konkursu.

Atbildes uz jautājumiem tiks sniegtas ne vēlāk kā 3 (trīs) darbdienu laikā no jautājuma saņemšanas, bet jebkurā gadījumā ne vēlāk kā vienu dienu pirms projektu iesniegumu iesniegšanas termiņa.

**4.** **projektu iesniegumu vērtēšana UN FINANSĒJUMA PIEŠĶIRŠANAS KĀRTĪBA**

Projektus saskaņā ar vērtēšanas kritērijiem vērtē ar VARAM rīkojumu izveidota un apstiprināta Komisija.

Komisijas sēdes sasauc un vada Komisijas priekšsēdētājs.

Vērtēšanas komisija sastāv no četriem komisijas locekļiem. Vērtēšanas komisijas sastāvā iekļauj divus pārstāvjus no VARAM un divus pārstāvjus no biedrības “Latvijas Futbola federācija”.

Komisija ir lemttiesīga, ja sēdē piedalās visi balsstiesīgie Komisijas locekļi. Komisija lēmumus pieņem ar vienkāršu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.

Komisijai ir tiesības pieaicināt uz Komisijas sēdēm citus speciālistus un ekspertus.

Komisijas sēdes tiek protokolētas. Komisijas sēžu protokolus paraksta Komisijas vadītāja.

Projektu iesniegumi tiks vērtēti atbilstoši šādiem kritērijiem:

|  |
| --- |
| **4.1. Administratīvās vērtēšanas kritēriji** |
| **Nr.** | **Kritērijs** |
| 4.1.1. | Projekta iesniedzējs atbilst Konkursa nolikuma prasībām un nav konstatēti 2.1.2. apakšpunktā paredzētie izslēdzošie nosacījumi. |
| 4.1.2. | Projekta iesniegums ir sagatavots elektroniska dokumenta formā un iesniegts elektroniski, parakstīts ar drošu elektronisko parakstu un apliecināts ar laika zīmogu. |
| 4.1.3. | Projekta iesniegums ir iesniegts noteiktajā termiņā. |
| 4.1.4. | Projekta iesnieguma veidlapas sadaļas ir aizpildītas. |
| 4.1.5. | Projekta īstenošanas periods atbilst Konkursa nolikumā noteiktajam termiņam. |
| 4.1.6. | Projektam pieprasītā finansējuma apmērs atbilst Konkursa nolikuma 1.4. apakšpunktā minētajam nosacījumam |
| 4.1.7. | Projekta izmaksu pozīcijas atbilst attiecināmo izmaksu nosacījumiem. |

|  |
| --- |
| **4.2. Kvalitātes vērtēšanas kritēriji** |
| **Nr.** | **Kritēriji** | **Maksimālais punktu skaits** | **Punktu skala** |
|  | **KOPĀ:** | **50** |  |
| 4.2.1. | Projekta iesnieguma kvalitāte un detalizācijas pakāpe | 10 | **(10 punkti)** Projekta iesniegums ir izstrādāts detalizēti un ir pārdomāts, pārliecinot par projektā plānoto aktivitāšu nepieciešamību un sekmīgu veikšanu.**(7 punkti)** Projekta iesniegums ir izstrādāts detalizēti, bet tajā vērojamas atsevišķas nepilnības, kas daļēji pārliecina par projektā plānoto aktivitāšu nepieciešamību un sekmīgu veikšanu.**(4 punkti)** Projekta iesniegums nav izstrādāts pietiekami detalizēti un/vai nedod pārliecību par pilnīgu projektā plānoto aktivitāšu nepieciešamību un veikšanu.**(0 punkti)** Projekta iesniegums nav izstrādāts detalizēti un nedod pārliecību par projektā plānoto aktivitāšu nepieciešamību un veikšanu. |
| 4.2.2. | Projektā plānoto aktivitāšu atbilstība biedrības “Latvijas Futbola federācija” prasībām  | 5 | **(5 punkti)** Projektā plānotās aktivitātes atbilst biedrības “Latvijas Futbola federācija” prasībām. Ir noradīti konkrēti biedrības “Latvijas Futbola federācija” 2025.gada 10.marta valdes sēdē apstiprināto Futbola stadionu un infrastruktūras noteikumu punkti, atbilstība kuriem tiks nodrošināta, īstenojot projektu.**(3 punkti)** Projektā plānotās aktivitātes atbilst biedrības “Latvijas Futbola federācija” prasībām. Nav noradīti konkrēti biedrības “Latvijas Futbola federācija” 2025.gada 10.marta valdes sēdē apstiprināto Futbola stadionu un infrastruktūras noteikumu punkti, atbilstība kuriem tiks nodrošināta, īstenojot projektu.**(0 punkti)** Projektā plānotās aktivitātes neatbilst biedrības “Latvijas Futbola federācija” 2025.gada 10.marta valdes sēdē apstiprinātajiem Futbola stadionu un infrastruktūras noteikumiem.  |
| 4.2.3. | Projekta iesniedzēja līdzfinansējums apmērs. | 10 | **(10 punkti)** Projekta iesniedzējs spēj nodrošināt vismaz 50% apmērā no projekta kopējām izmaksām. **(5 punkti)** Projekta iesniedzējs spēj nodrošināt vismaz 25 % apmērā no projekta kopējām izmaksām. **(0 punkti)** Projekta iesniedzējs nav plānojis nodrošināt līdzfinansējumu vai tas ir mazāks kā 25% apmērā no projekta kopējām izmaksām.  |
| 4.2.4. | Projekta iesniedzēja iepriekš veiktās investīcijas konkrētā stadiona infrastruktūrā | 5 | **(5 punkti)** Projekta iesniedzējs pēdējo 5 gadu laikā ir veicis investīcijas konkrētā stadiona un tā infrastruktūras uzlabošanai.**(0 punkti)** Projekta iesniedzējs pēdējo 5 gadu laikā nav veicis investīcijas konkrētā stadiona un tā infrastruktūras uzlabošanai. |
| 4.2.5. | Ar projekta īstenošanu pilnveidotā stadiona ietekme uz futbola attīstību | 10 | **(10 punkti)**  Ar projekta īstenošanu pilnveidotā stadiona ietekme uz futbola attīstību, kuros vērtē šādus aspektus: * Latvijas sieviešu un vīriešu izlases spēles stadionā pēdējo 3 gadu laikā (cik bieži stadions tiek izmantots izlases vajadzībām).
* Stadionā aizvadītās UEFA organizētās klubu spēles pēdējo trīs gadu laikā.
* Stadiona atbilstība pārējām “Latvijas Futbola federācija” 2025.gada 10.marta valdes sēdē apstiprināto “Futbola stadionu un infrastruktūras noteikumu sadaļā par “Virslīgas stadions” minētajām prasībām (ņemot vērā LFF un UEFA ekspertu atzinumu).

**(7 punkti)** Ar projekta īstenošanu pilnveidotam stadionam ir daļēja ietekme uz futbola attīstību (tiek sasniegti 2 no 3 vērtējamajiem aspektiem)**(4 punkti)** Ar projekta īstenošanu pilnveidotam stadionam ir maza ietekme futbola attīstību (tiek sasniegti 1 no 3 vērtējamajiem aspektiem)**(0 punkti)** Projekta sasniedzamajiem rezultātiem nav ietekmes uz futbola attīstību.  |
| 4.2.6. | Projekta budžeta atbilstība un detalizācijas pakāpe | 5 | **(5 punkti)** Budžets atbilst aktivitātēm un ir detalizēti izstrādāts. **(3 punkts)** Budžets atbilst aktivitātēm, bet nav detalizēti izstrādāts.**(0 punkti)** Budžets neatbilst aktivitātēm, nav izstrādāts detalizēti, atsevišķas pozīcijas nav saprotamas. |
| 4.2.7. | Latvijas Futbola federācijas līdzfinansējums | 5 | **(5 punkti)** Ja tiek piesaistītsLatvijas Futbola federācijas līdzfinansējums iesniegtā projekta īstenošanai.**(0 punkti)** Ja netiek piesaistīts Latvijas Futbola federācijas līdzfinansējums iesniegtā projekta īstenošanai. |

Ja projekta iesniegums neatbildīs administratīvās vērtēšanas kritērijam, tas tiek noraidīts.

Ja kvalitātes vērtēšanas kritēriju kopsumma projektiem ir vienāda, tad prioritāri tiek atbalstīti projekti, kuriem ir lielāks pašvaldības un biedrības “Latvijas Futbola federācija” līdzfinansējums.

**5. Projektu īstenošana**

**5.1. Projektu apstiprināšana un līgumu slēgšana**

Komisija izskata un sagatavo vērtējumu, par ko VARAM informē projekta iesniedzēju un attiecīgo plānošanas reģionu, kas saskaņā ar VARAM deleģējumu nodrošinās pašvaldību īstenoto projektu uzraudzību. Ja lēmums ir pozitīvs, plānošanas reģions, kura teritorijā atrodas attiecīgais projekta iesniedzējs - pašvaldība - slēdz projekta īstenošanas līgumu ar pašvaldību.

Slēdzot līgumu par finansējuma piešķiršanu, plānošanas reģions tajā paredz nosacījumu, ka attiecīgajai pašvaldībai, projekta ietvaros veicot iepirkumus, ir tiesības nepieciešamības gadījumā konsultēties ar biedrību “Latvijas Futbola federācija”, lai nodrošinātu, ka projekts tiek īstenots, ievērojot biedrības “Latvijas Futbola federācija” prasības, un atbilstoši futbola interešu standartiem.

**5.2. Maksājumu veikšana**

Plānošanas reģions projekta īstenotājam veiks avansa maksājumu 100% apmērā no projektam piešķirtā finansējuma, kas tiks pārskaitīts 5 (piecu) darbdienu laikā pēc līguma parakstīšanas uz projektam atvērto Valsts kases kontu.

Projekta īstenotājam visi ar projekta īstenošanu saistītie maksājumi ir jāveic no projektam atvērtā Valsts kases konta.

**5.3. Projekta pārskati**

Projekta īstenotājam par katra kalendārā gada ceturksni līdz katra nākamā ceturkšņa pirmā mēneša 1. datumam jāiesniedz plānošanas reģionam projekta pārskats, kas sastāv no finanšu un saturiskās atskaites. Finanšu atskaite jāsagatavo par izlietoto finansējumu, pievienojot veikto izmaksu pamatojošo dokumentu kopijas un Valsts kases konta izdruku.

Projekta īstenotājam jāiesniedz plānošanas reģionā projekta noslēguma pārskats, kas sastāv no saturiskās atskaites un finanšu atskaites. Saturiskā atskaite jāsagatavo par visu projekta īstenošanas periodu, sniedzot informāciju par īstenotajām aktivitātēm un sasniegtajiem rezultātiem, pievienojot īstenoto aktivitāšu foto uzņēmumus. Finanšu atskaite jāsagatavo par izlietoto finansējumu, pievienojot veikto izmaksu pamatojošo dokumentu (līgumu, darbu nodošanas – pieņemšanas aktu, rēķinu, citu ar piešķirtā finansējuma izlietojumu saistīto dokumentu) kopijas un Valsts kases konta izdruku.

Projekta pārskats un finanšu atskaite jāsagatavo uz plānošanas reģiona izstrādātas veidlapas.

Konstatējot neatbilstoši veiktas izmaksas, plānošanas reģions pieprasa pašvaldībai atmaksāt neatbilstoši izmantoto valsts budžeta finansējumu saskaņā ar plānošanas reģiona noteikto maksājumu termiņu, ko nosaka pēc iespējas īsāku un samērīgu ar atmaksājamās summas apmēru, bet nepārsniedzot vienu gadu no brīža, kad konstatēta neatbilstība.

**6. PIELIKUMI**

1. pielikums: Projekta iesnieguma veidlapa;

2. pielikums: Projekta budžeta veidlapa.

1. Biedrības “Latvijas Futbola federācija” 2025.gada 10.marta valdes sēdē apstiprinātie “Futbola stadionu un infrastruktūras noteikumi” <https://lff.lv/files/documents/2242/LFF%20Futbola%20stadionu%20un%20infrastrukt%C5%ABras%20noteikumi_25.pdf> [↑](#footnote-ref-1)